Samsung se Galaxy S III steeds gewild | Nuus24
Seoel – Samsung Electronics het Sondag aangekondig dat hy sedert Mei wêreldwyd reeds 30 miljoen van sy Galaxy S III-slimfone verkoop het."Die Galaxy S III is steeds 'n gunsteling onder klante regoor die wêreld," het JK Shin, hoof van Samsung se IT en mobiele kommunikasie-afdeling, in 'n verklaring gesê.Die derde weergawe van die Galaxy S-reeks se verwerker stel gebruikers in staat om video's te kyk terwyl hulle e-posse skryf.Die maatskappy het in Julie tot September 56,3 miljoen slimfone, insluitend sy Galaxy S III, verkoop. Dít is 31,3% van die wêreldwye mark en twee keer meer as sy teenstander Apple, het die navorsingsmaatskappy IDC verlede maand gesê.– Volg Nuus24 op Twitter
Lees meer oor: samsung | tegnologie VOLGENDE OP NUUS24X ’n Leefstyl van dankbaarheid - Voelgoed
Tuis Voelgoed Blogs ’n Leefstyl van dankbaarheid
’n Leefstyl van dankbaarheid
Vir my was die Amerikaners maar nog altyd vreemd; vreemde maniertjies en soms bietjie oor-dramaties.
Verlede jaar ontdek ek egter iets van hulle kultuur waarby ek aanklank vind: “Thanksgiving”.
Die idee daarvan om ŉ hele dag te vat om dankbaarheid te betoon aan die mense in jou lewe en aan God het my geïnspireer! Om nie net ŉ dag daarvan te maak nie, maar eerder ŉ leefstyl van danksegging te kweek.
Aan die begin van 2016 plaas ek ŉ groot glas bottel, notaboekie en pen op ŉ strategiese plek op ons trap landing. Daagliks loop ons daar verby en word herinner om neer te skryf waarvoor ons daardie dag of week dankbaar is.
Op Oukersaand maak ek vir ons lekker kos en ek en manlief sit sommer op die vloer by die koffie tafel en eet, terwyl ons deur die jaar se briefies in ons bottel lees. Ons ontdek dat meeste van die klein oomblikke wat ons deur die jaar laat glimlag het, lank vergete is. Deur die briefies herleef ons elke herinnering en geniet ons dit van voor af!
Aan die einde van 2016 het ons ons vas gestaar aan die uitdagings van die jaar en moes ons herinner word aan die goeie. Hierdie jaar ontdek ons dat ons perspektief drasties verander het. Ek besef dat ons nou weekliks saam reflekteer en in verwondering gesels oor God se goedheid en guns. Die uitdagings van die week verdof in vergelyking.
Ek dink aan ŉ sin uit die fliek August Rush: “The music is all around us, all you have to do is listen…”. Net so is daar in elke dag, in elke week van die jaar soveel om voor dankbaar te wees as ons net die tyd vat om dit raak te sien.
Vorige artikelNog ’n dag
Volgende artikelHoe gehoorsaam is jy aan Sy opdragte?
Soet herinnering op die wasgoedlyn
Blogger - Beatrix Kennedy - Desember 21, 2017
Dit was ‘n mooi dag in die Kaap. Die wind was vir ‘n verandering bietjie stiller en die son het warm en eg-Kaaps geskyn.